कनाडा में प्रधानमंत्री हार्पर की सरकार गिरी  
कनाडा के प्रधानमंत्री स्टीफन हार्पर की कन्जरवेटिव पार्टी की सरकार के खिलाफ शुक्रवार को कनाडाई संसद में विपक्ष ने अविश्वास प्रस्ताव पारित किया।
कनाडा के प्रधानमंत्री स्टीफन हार्पर की कन्जरवेटिव पार्टी की सरकार के खिलाफ शुक्रवार को कनाडाई संसद में विपक्ष ने अविश्वास प्रस्ताव पारित किया।  समाचार एजेंसी डीपीए के अनुसार विपक्ष ने हार्पर सरकार पर सदन की अवमानना करने का आरोप लगाते हुए यह प्रस्ताव पेश किया। लिबरल पार्टी और दो अन्य विपक्षी पार्टियों ने कहा कि अपराधों की रोकथाम के लिए विधेयक, एफ-35 जेट विमानों की खरीद और कार्पोरेट कर में कमी के मामलों में सदन को पर्याप्त जानकारी नहीं देने के कारण उन्हें सरकार में विश्वास नहीं रहा है।  प्रस्ताव के पक्ष में 156 और विपक्ष में 145 मत पड़े।  कन्जरवेटिव पार्टी की हार से देश में अब चुनाव होंगे। यह चुनाव दो मई से नौ मई के बीच हो सकते हैं।  कनाडा में पिछले सात साल में चौथी बार चुनाव होंगें। वर्ष 2004 के बाद से किसी भी पार्टी को पूर्ण बहुमत नहीं मिल पाया है।